সুপারমডেল পদ্মা লক্ষ্মীকে সবাই চেনেন সলমন রুশদি-র প্রাক্তন স্ত্রী হিসেবে। সম্প্রতি সামনে এসেছে রুশদির সঙ্গে ওঁর ব্যক্তিগত সম্পর্ক নিয়ে নানা গোপন তথ্য। রুশদিকে প্রকারান্তরে বিকৃতকাম বলেছেন পদ্মা। কিন্তু নিজের জীবন সম্পর্কে আরও এক বিস্ফোরক তথ্য প্রকাশ্যে এনেছেন তিনি। তাঁর লেখা বই ‘লাভ, লস অ্যান্ড হোয়াট উই এট’-এ লেখা রয়েছে সে কথা।
রাতের অন্ধকারে কেউ তাঁর নিম্নাঙ্গে হাত দিয়েছিল। তখন তিনি কিশোরী। থাকতেন নিউ ইয়র্কে। ছোট্ট ফ্ল্যাট। রুম শেয়ার করতে হয়েছিল আর একজনের সঙ্গে যিনি ছিলেন সম্পর্কে তাঁর আত্মীয়। সেই আত্মীয়ই পদ্মার অন্তর্বাসে হাত ঢুকিয়ে দেন।
কিশোরী পদ্মা ভয় পেয়েছিলেন তাই চুপ করেছিলেন। এদেশ-বিদেশ বহু মেয়ের সঙ্গেই এমনটা ঘটে। এমন ঘটনা একটি কিশোরী মেয়ের জীবনকে তোলপাড় করে দেয়। জীবনের প্রথম শারীরিক অভিজ্ঞতা সুন্দর হওয়া উচিত। মা-কে এই ঘটনাটি বলার পরেই পদ্মাকে তাঁর মা ভারতে পাঠিয়ে দিয়েছিলেন।
পরিবারের মানুষদের হাতেই কিশোরী মেয়েদের এই যৌন লাঞ্ছনা কবে বন্ধ হবে?